Source: https://www.riigiteataja.ee/akt/632692
Timestamp: 2019-07-18 07:24:12+00:00

Document:
Maa kvaliteedi ja hindamise kaardi koostamise kord – Riigi Teataja
Maa kvaliteedi ja hindamise kaardi koostamise kord
RT I 2003, 65, 436
Vastu võetud 09.10.2003 nr 256
Määrus kehtestatakse «Maakatastriseaduse» (RT I 1994, 74, 1324; 2001, 9, 41; 93, 565; 2002, 47, 297; 61, 375; 63, 387; 99, 579; 2003, 51, 355) § 14 lõike 3 alusel.
(1) Käesolev määrus reguleerib maa maksustamishinna määramiseks vajalike maa kvaliteeti kajastavate andmete ning maa hinnatsoonide kaardile kandmist.
(2) Hinnatsoon käesoleva määruse tähenduses on ühesuguse väärtustaseme ja väärtuse moodustumise mehhanismiga maa-ala.
(3) Maa kvaliteeti kajastavate andmetena käesoleva määruse tähenduses käsitatakse mullastiku koostist ning mulla võimet varustada taimi vajalike toiteelementide ning vee ja hapnikuga (mulla viljakust) kajastavaid andmeid.
(4) Maa kvaliteedi kaart koostatakse üksnes hajaasustusega alade kohta.
MAA HINDAMISE KAARDI KOOSTAMINE
§ 2. Maa hinnatsoonide moodustamine
(1) Maa hinnatsoonid moodustatakse maa korralise hindamise käigus kogu Eesti Vabariigi territooriumi ulatuses ühesuguse väärtustasemega maa-aladest.
(2) Kaardile kantava hinnatsooni piiriks on kohaliku omavalitsusüksuse halduspiir ning üldjuhul peavad hinnatsoonide piirid kattuma katastris registreeritud katastriüksuste piiridega.
§ 3. Maa hinnatsoonide kaardile kandmine
(1) Maa hinnatsoonide kaart koostatakse eraldi hinnatsoonide piiride kihina, võttes linnades ning teistel tiheasustusega aladel aluseks katastri aluskaardina kasutatava, mõõtkavas 1:2000 või 1:500 koostatud kaardi ning hajaasustusega aladel mõõtkavas 1:10 000 koostatud Eesti põhikaardi.
(2) Hinnatsoonide piirid digitaliseeritakse, moodustades suletud elemendid ning hinnatsoonide sisse kirjutatakse tsooni identifitseerimiskood.
MAA KVALITEEDI KAARDI KOOSTAMINE
§ 4. Mulla viljakust kajastavate andmete kandmine kaardile
Mulla viljakust kajastavad andmed kantakse hajaasustusega aladel kaardistamisüksuste kontuuride kaupa mõõtkavas 1:10 000 koostatud Eesti põhikaardi alusele.
§ 5. Mullastiku koostist kajastavate andmete kandmine kaardile
(1) Mullastiku koostist kajastav kaardiandmete kiht moodustatakse mõõtkavas 1:10 000 koostatud Eesti põhikaardi alusele mulla koostist kajastavate kaardistamisüksuste kontuuride kaupa. Kaardistamisüksuste nimestik on toodud käesoleva määruse lisas.
(2) Kui puudub võimalus varem koostatud kaartidelt ülekantavaid üldisemaid kaardistamisüksusi detailiseerida, siis säilitatakse kaardi eri osades üksuste erinev detailsus.
§ 6. Õigusaktide muutmine ja kehtetuks tunnistamine
(1) Vabariigi Valitsuse 31. märtsi 1998. a määrusega nr 73 kinnitatud «Erastataval maal asuva metsa maksumuse määramise korra» (RT I 1998, 33, 438; 2000, 49, 313) punkt 5 sõnastatakse järgmiselt:
« 5. Käesoleva korra alusel määratakse metsa maksumus maal, millel kasvab «Metsaseaduse» (RT I 1998, 113/114, 1872; 1999, 54, 583; 82, 750; 95, 843; 2000, 51, 319; 102, 670; 2001, 50, 282; 2002, 61, 375; 63, 387) paragrahvis 2 sätestatud metsa tunnustele vastav taimestik. Kui metsa hindajale esitatud maaüksuse plaanil on metsamaa määratud tegelikkusest suuremana või väiksemana, tagastab metsa hindaja plaani maa erastamise korraldajale maaüksuse plaanis asjakohaste muudatuste tegemiseks.»
(2) Vabariigi Valitsuse 8. märtsi 1995. a määrus nr 101 «Kõlvikute kaardi ning maa kvaliteedi ja hindamise kaardi koostamise korra kinnitamine» (RT I 1995, 32, 390) tunnistatakse kehtetuks.
Vabariigi Valitsuse 9. oktoobri 2003. a määruse nr 256 «Maa kvaliteedi ja hindamise kaardi koostamise kord»
EESTI MULDADE KAARDISTAMISÜKSUSTE NIMESTIK
Mulla šiffer Mulla nimetus Varem mullastiku kaartidel kasutatud šifreid
Parasniisked ja põuakartlikud mullad
Kh’ Väga õhuke paepealne muld
Kh” Õhuke paepealne muld
Kr Koreserikas rähkmuld K’; K”
K Rähkmuld K’”
Kk Klibumuld
Ko Leostunud muld
Kor Koreserikas leostunud muld Ko
KI Leetjas muld
LP Kahkjas leetunud muld LkI; LkII; LkIII
LkI Nõrgalt leetunud muld
LkII Keskmiselt leetunud muld
LkIII Tugevasti leetunud muld
L(k)I Nõrgalt leetunud huumuslik leedemuld
L(k)II Keskmiselt leetunud huumuslik leedemuld
LkIII Tugevasti leetunud huumuslik leedemuld
LO Primitiivne liivmuld
LI Nõrgalt leetunud leedemuld
LII Keskmiselt leetunud leedemuld
LIII Tugevasti leetunud leedemuld
Gleistunud mullad
Kh’g Gleistunud väga õhuke paepealne muld
Kh”g Gleistunud õhuke paepealne muld
Krg Gleistunud koreserikas rähkmuld K’g; K”g
Kg Gleistunud rähkmuld K’”g
Kkg Gleistunud klibumuld
Kog Gleistunud leostunud muld
Korg Gleistunud koreserikas leostunud muld Kog
KIg Gleistunud leetjas muld
LPg Gleistunud kahkjas leetunud muld LKg; LkIg, LkIIg; LkIIIg; Lg
LkIg Gleistunud nõrgalt leetunud muld LgI; Lg
LkIIg Gleistunud keskmiselt leetunud muld LgII
LkIIIg Gleistunud tugevasti leetunud muld LgIII
L(k)Ig Gleistunud nõrgalt leetunud huumuslik leedemuld
L(k)IIg Gleistunud keskmiselt leetunud huumuslik leedemuld
L(k)IIIg Gleistunud tugevasti leetunud huumuslik leedemuld
LIg Gleistunud nõrgalt leetunud leedemuld
LIIg Gleistunud keskmiselt leetunud leedemuld
LIIIg Gleistunud tugevasti leetunud leedemuld
Lsg Gleistunud sekundaarne leedemuld
Gh’ Väga õhuke paepealne gleimuld
Gh” Õhuke paepealne gleimuld
Gkr Koreserikas rähkne gleimuld Gk”
Gk Rähkne gleimuld Gk’”
Go Leostunud gleimuld G(o)
Gor Koreserikas leostunud gleimuld Go
GI Leetjas gleimuld G(I)
LPG Kahkjas leetunud gleimuld LG; LkG; LKG
LkG Leetunud gleimuld LG
LG Leede-gleimuld
Turvastunud mullad
Gh1 Paepealne turvastunud muld
Go1 Küllastunud turvastunud muld Gk1; G(o)1; DG1
GI1 Küllastumata turvastunud muld G(I)1, DG1
LG1 Leede-turvastunud muld
M’ Väga õhuke madalsoomuld M’; S’M; DM
M” Õhuke madalsoomuld M’; S’M; DM
M’” Sügav madalsoomuld M”; S”M; DM
S’ Väga õhuke siirdesoomuld S’; S’R
S” Õhuke siirdesoomuld S’; S’R
S’” Sügav siirdesoomuld S”; S”R
R’ Väga õhuke rabamuld R’
R” Õhuke rabamuld R’
R’” Sügav rabamuld
Ag Gleistunud lammimuld
AG Lammi-gleimuld
AG1 Lammi-turvastunud muld
AM’ Väga õhuke lammi-madalsoomuld AM’
AM” Õhuke lammi-madalsoomuld AM’
AM’” Sügav lammi-madalsoomuld AM”
Rannikumullad
Arv Sooldunud veealune muld
Ar Sooldunud primitiivne muld
ArG Sooldunud gleimuld
ArG1 Sooldunud turvastunud muld
Gr Ranniku-gleimuld
Gr1 Ranniku-turvastunud muld
Mr Ranniku-madalsoomuld
Av Veealune muld
Ke Nõrgalt erodeeritud rähkmuld
Koe Nõrgalt erodeeritud leostunud muld
KIe Nõrgalt erodeeritud leetjas muld
LPe Nõrgalt erodeeritud kahkjas leetunud muld
LkIe Nõrgalt erodeeritud nõrgalt leetunud muld
LkIIe Nõrgalt erodeeritud keskmiselt leetunud muld
LkIIIe Nõrgalt erodeeritud tugevasti leetunud muld
E2k Keskmiselt erodeeritud rähkmuld
E2o Keskmiselt erodeeritud leostunud ja leetjas muld
E2I Keskmiselt erodeeritud kahkjas leetunud ja leetunud muld
E3k Tugevasti erodeeritud rähkmuld
E3o Tugevasti erodeeritud leostunud ja leetjas muld
E3I Tugevasti erodeeritud kahkjas leetunud ja leetunud muld
D Deluviaalmuld
Dg Gleistunud deluviaalmuld
DG Deluviaal-gleimuld
Rusukaldemullad
B Rusukaldemuld
Bg Gleistunud rusukaldemuld
BG Rusukalde-gleimuld
Tehisjad mullad
Tx Eemaldatud muld Te
Txg Gleistunud eemaldatud muld Teg
TxG Eemaldatud gleimuld TeG
TxM Eemaldatud madalsoomuld TeM
TxR Eemaldatud rabamuld TeR
Ty Segatud muld Ts
Tyg Gleistunud segatud muld Tsg
TyG Segatud gleimuld TsG
TyM Segatud madalsoomuld TsM
Tz Maetud muld Tm
Tzg Gleistunud maetud muld Tmg
TzG Maetud gleimuld TmG
TzM Maetud madalsoomuld TmM
Tu Puistangumuld Tk
Tug Gleistunud puistangumuld Tkg
TuG Puistangu gleimuld TkG
TuM Puistangu madalsoomuld TkM
Tehisjad pinnased
Pu Puistangupinnas Pn; Pk
Pug Gleistunud puistangupinnas Png; Pkg
PuG Glei-puistangupinnas PnG; PkG
Pp Paljandpinnas
Ppg Gleistunud paljandpinnas
PpG Glei-paljandpinnas
Tehispinnased
Indeksid muldade šifrites tähendavad:
(g) Gleistumistunnustega muld
al Allikalise veerežiimiga muld
a Nõrk alluviaalsus
d Nõrk deluviaalsus
e Nõrgalt erodeeritud
n Nõrgliiva või nõrgkivi esinemine
f Rekultiveeritud huumushorisondiga muld
x Eemaldatud muld
y Segatud muld
z Maetud muld
je Keskmise või tugeva erosiooni tunnustega jäänukprofiil looduslikel maadel
õ Õõtsiksoo
v Kestvalt üleujutatav

References: § 14

§ 2

§ 3

§ 4

§ 5

§ 6